AlexejDobrolubov/national_council_slovak_2010 huggingface dataset:
35. schôdza NR SR - 7.deň - B. popoludní
Dátum: 2025-06-05
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

42. Ďakujem pekne. Ja musím povedať, že mám k tej buste asi taký lepší vzťah, lebo ona pochádza zo Spišského Hrhova, z kaštieľa zo Spišského Hrhova a osobne som sa jej dotýkal, ešte keď sme nevedeli, že má nejakú takúto hodnotu. Následne bola prevezená do múzea do Levoče a vlastne až tam sa zistilo, že má nejakú hodnotu, dovtedy sme si mysleli, že to je nejaká kópia. A Levoča je v UNESCO, na Spiši máme Spišský hrad, máme oltár majstra Pavla, ktorý má, si myslím, že obrovskú hodnotu a máme aj ďalšie pamätihodnosti. A ja len chcem pripomenúť, že turisti a turistický ruch sa buduje tak, že turisti prichádzajú kvôli prírodným, kultúrnym a iným zaujímavostiam a cennostiam, ktoré v danom regióne sa nachádzajú a jedny z dôležitých vecí, na ktorom sa buduje cestovný ruch, sú aj vzácne umelecké diela, obrazy a sochy, a preto keďže Levoča je jedna z mála miest, ktoré je v UNESCO, si myslím, že tá socha, tá socha tam patrí. A dúfam a chcem pani ministerku podporiť, aby naozaj sa tie podmienky a bezpečnostné, a ochranné sa urobili v Levoči tak, aby to bolo jedno z hlavných lákadiel pre turistov a nie aby sa tá socha kdesi zašila na dlhé roky a nikto sa k nej nemohol dostať. Ja si myslím, že toto je úlohou ministerstva kultúry. Tak odpoveď od ministerky očakávam, že takáto snaha bude naplnená a že sa s tým bude v krátkej dobe niečo diať. Ďakujem.
35. schôdza NR SR - 3.deň - A. dopoludnia
Dátum: 2025-05-29
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

18. Ďakujem pekne, kolega, ja by som chcel na teba reagovať. Ty si sa zameriaval na ten automobilový priemysel, ja si myslím, že to platí celkovo na celé hospodárstvo Slovenskej republiky, že naozaj by sme mali sledovať, ako sa to vyvíja, lebo ten automobilový priemysel v konečnom dôsledku si myslím, že tá Európska únia s tými Spojenými štátmi sa nejak dohodnú a že tento problém, tento problém zvládneme, ale ten svet sa tak rozkýval, že skôr či neskôr príde nejaká ďalšia hrozba a niečo nás postihne a musíme byť na to pripravení. A naozaj je potrebné sledovať, aby to hospodárstvo, aby tá zamestnanosť a nie nezamestnanosť, ale zamestnanosť Slovenska sa udržiavala na takej úrovni, lebo my čelíme takým rôznym výzvam, že za posledných päť rokov 35-tisíc ľudí na Slovensku je menej, hej, tým, že sa málo ľudí rodí a ročníky, ktoré boli silné, odchádzajú a ešte ľudia sa odsťahujú do zahraničia hej, tým, že, tým, že naozaj my musíme riešiť aj tie víza tých pracovníkov, citlivo s tým narábať, aby tá zase nezamestnanosť sa nezvyšovala a tie parametre, ktoré sa musia robiť fakt na úrovni hospodárstva, sú veľmi, veľmi, veľmi dôležité, lebo my ten štát nedokážeme financovať, vyrábame stále dlhy a veľké dlhy a pokiaľ sa tá zamestnanosť ešte zníži, tak o to väčší problém budem mať nejako konsolidovať a udržať to hospodárstvo. Čiže veľmi, veľmi dôležité je myslieť na celé hospodárstvo, myslieť na zamestnanosť, aby tú zamestnanosť za každú cenu sme udržali, aby tí ľudia, čo sú zamestnaní, naozaj platili tie dane, odvody a tak ďalej a dokázali sme z toho financovať od dôchodkov a cez zdravotníctvo a cez všetky sektory, ktoré nám nejakým spôsobom fungujú. Ďakujem.
35. schôdza NR SR - 2.deň - A. dopoludnia
Dátum: 2025-05-28
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

49. Pani poslankyňa, ja by som chcel reagovať na to, že áno, ste zdôraznili, že pitná voda je veľmi dôležitá. Viete čo, keď si zoberiete lokality, kde je najväčšia nezamestnanosť, kde je dlhodobá nezamestnanosť, tak spravidla, spravidla je tam problém s pitnou vodou a tú pitnú vodu nemajú vodovody a keď aj niekde majú, tak nie sú na tie vodovody pripojené. Ale doplnil by som ešte dve dôležité veci a prvá je materská škola. My v dnešnej dobe máme obce, ktoré majú vylúčené rómske komunity, kde je vysoká nezamestnanosť a my tam nemáme priestor na materskú školu. A čo je ešte horšie, že tí starostovia majú pozemok, majú pripravené projekty a my nemáme výzvu, kde by sa mohli reálne prihlásiť. Majú to pripravené všetko v šuflíku, lebo na poslednú výzvu z plánu obnovy proste prišiel im odkaz, že už tie peniaze sú vyčerpané. Tak a keď ešte sme nezačali a nevyhlásili ani výzvu, viete asi o koľko rokov tá škôlka tam bude. A to je problém. To je problém a potom následnej nezamestnanosti. Ďalšie pravidlo, ktoré pravidelne platí, máme dvojzmennú prevádzku, kde 5 500 detí chodí na dvojzmennú prevádzku a spravidla sú to deti z rómskych osád. A áno, my tu prijímame zákon o nezamestnanosti, ale toto je prapríčinou a tie peniaze by sme v prvom rade mali dať tam. A keď si pozriem na akčný plán, kde splnomocnenec pre Rómov, ktorý tu bol spomínaný a velebený, dá 20 mil. na rómsky dom do Banskej Bystrice, kde žiadni Rómovia nežijú, tak nehnevajte sa na mňa, nemôžem s tým súhlasiť a musím sa proti tomu postaviť. Nie je to okrajová záležitosť, to je príčina celého toho problému a som rád, pani poslankyňa, že si tu to spomenula.
35. schôdza NR SR - 2.deň - A. dopoludnia
Dátum: 2025-05-28
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

43. Ďakujem pekne. Keďže ma pán exminister spomenul, tak musím na to reagovať. Pán Richter, ja som bol poslancom vyššieho územného celku za koalíciu strán, ale v posledné obdobie, a myslím dva, som už bol nezávislý poslanec práve kvôli tomu, že, že sa mi nepáčila politika SMER-u, keď začal vládnuť. Starosta som bol za koalíciu, vždy za koalíciu – KDH, SDKÚ a SMER alebo akákoľvek strana, ktorá sa pridala, lebo som si cenil širokú podporu, ktorú som mal. Ale to nie je podstatné. Podstatné je to, že áno, v Hrhove vzniklo ako keby také školiace stredisko na sociálne podnikanie a ja som, ja som rád, pán Richter, ja som rád, že sme spolu pracovali na sociálnych podnikoch, ktoré doteraz fungujú a že to bolo nastavené a urobené tak, že to funguje. Ja som rád, a to je jedno s kýmkoľvek, akúkoľvek, akýkoľvek projekt som robil, keď bol úspešný, vždy som bol rád. A chcem ešte k tomu povedať jednu podstatnú vec, že Slovensko je taká výnimka v Európskej únii, že to percento sociálnych podnikov obecných je u nás na Slovensku najvyššie. To znamená, aj vďaka tomu, že sme spolupracovali, aj vďaka tomu, že ste sa nebránili, čo nie v každej krajine je pravidlom tomu, aby tie sociálne podniky mohli zakladať obce, aby to využili ako nástroj zamestnanosti, tak, chvalabohu, sa to nejakým spôsobom podarilo a aj keď stále je na tom čo robiť a meniť, hej? A ja osobne na tom zákone najviac kritizujem tie aktivačné práce a navyšovanie tých aktivačných prác, lebo áno, starostovia, samozrejme, poniektorí si to chvália, ale úplne kvôli inému dôvodu ako kvôli tomu, aby to, aby to zvyšovalo zamestnanosť dlhodobo nezamestnaných. A ja si myslím, že po 25-tich alebo 30-tich rokoch, koľko to funguje, je to neefektívne vynakladanie peňazí na upratovanie obce.
35. schôdza NR SR - 1.deň - B. popoludní
Dátum: 2025-05-27
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

167. Ďakujem pekne, pán minister. Áno, niekoľkokrát ste to použili, že Marián Viskupič pozitívne reagoval, je to pravda, presne ten citát, ktorý ste povedali, je pravda. Reagoval vtedy, keď žiadny návrh ešte neexistoval a hneď keď prišiel prvý návrh a sme si ho preštudovali, tak sme boli proti, lebo ten základ je nezdravý. Vyčítali ste, prečo sa venujem aktivačným prácam, keď je to len okrajovou časťou alebo okrajovou podstatou tohto zákona, tak preto, lebo je to, podstatnou časťou finančných nákladov tohto zákona je, sú aktivačné práce. Takže keď povieme, že čo v tom zákone nás bude stáť najviac, tak sú to aktivačné práce, a to budú desiatky miliónov eur celý projekt. A ja som nepovedal, že v tomto zákone nie sú aj pozitívne body, to som nepovedal, a dokonca nebudeme hlasovať proti tomu zákonu práve preto, že sú tam aj pozitívne body. A tiež ste narážali na to, že prečo by ľudia nemali pracovať, keď máme 100-tisíc pracovných miest, ale ja si myslím, že veľmi dobre viete, že v regiónoch, kde žijú nezamestnaní, nie sú pracovné miesta, a pracovné miesta sú tam, kde tá nezamestnanosť je nízka. A práve problém s ubytovaním a problém s dopravou je ten, čo spôsobujú, spôsobuje, že tí ľudia sa nesťahujú za prácou.
35. schôdza NR SR - 1.deň - B. popoludní
Dátum: 2025-05-27
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

149. Tak. Ďakujem pekne. Tak najprv budem reagovať na pani poslankyňu Janku Vaľovú. Áno, je pravda, je pravda to, čo zaznelo, že strašne veľa ľudí nám tu robí načierno v šedej ekonomike, aj ja mám takéto skúsenosti a ja by som čakal na opatrenie, ktoré pán minister prinesie práve na riešenie tohto problému. Vidíme to aj na štatistikách, že počet zamestnaných ľudí nám klesá, ale počet živnostníkov nám stúpa, tak jednak, jednak tí zamestnávatelia nevedia vyplatiť poriadnu mzdu a buď to riešia načierno alebo potom tých ľudí prinútia ísť na živnosť a platia im ako cez živnosti a, samozrejme, tá mzda je potom alebo tie náklady mzdy sú výrazne nižšie. Ale chcem povedať, že tie skúsenosti, ktoré som hovoril, to boli z priamych návštev starostov a primátorov. A to, že naozaj aj tento inštitút oni využívajú na to, aby tí ľudia, keď ich zamestnajú, zaplatili si tie svoje podlžnosti, ktoré majú voči obci, tak to nieže si myslím, ale to, naozaj je to tak a realizujú to, ale ja si myslím, že práve tento inštitút by nemal riešiť to, ale mal by riešiť to, aby dlhodobo nezamestnaní mohli prísť na trh práce, aby boli prínosní na trhu práce, ale na to, aby prišli dlhodobo nezamestnaní na ten trh práce, viac ako štvrtina dlhodobo nezamestnaných je viac ako štyri roky, tak tento inštitút nepomáha. A keby pomáhal, tak nemôžme mať 30 rokov dokola jedných a tých istých ľudí na aktivačných prácach a výsledok je taký, že stále sú nezamestnaní a stále sú na aktivačných prácach s prestávkami. Ďakujem pekne. (Potlesk.)
33. schôdza NR SR - 13.deň - A. dopoludnia
Dátum: 2025-04-14
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

16. Ďakujem pekne. Ja by som chcel, pán poslanec, reagovať na to, keď si hovoril, že tu narastá počet zamestnancov, tak len v štátnej správe, čo je veľmi malá časť zamestnancov, lebo máme zamestnancov vo verejnej správe, samospráve a kdekade, ale v štátnej správe nám tu ročne narastalo niekoľko stoviek počet ľudí, spravidla tak do tej tisícky každý jeden rok. A to je jedna vec. Druhá vec narastali nám špeciálne platy, to znamená, ľudia, ktorí neboli zaradení v tabuľkách, ale mali špeciálne platy, spravidla ako 5-tisíc euro, na ministerstve zdravotníctva to bol každý štvrtý človek. Mali by to byť ľudia, ktorí sú, ktorých potrebujeme a ktorí majú dáke špeciálne talenty a špeciálne zadania, tak tam asi každé oddelenie malo špeciálne zadanie. Ale čo ma najviac prekvapilo, že Rada pre štátnu službu, ktorá nejakým kontrolou kontrolovala a usmerňovala a robila z toho štatistiky, tak túto Radu pre štátnu službu premiér zrušil. A to znamená, že aby sme nemali čísla, nie na to, aby ju posilil, aby to sledovala, aby upozorňovala, ale jednoducho sa zrušila a tým pádom nemáme čísla. A čo je, čo je na tom najviac na pobavenie, je to, že pán premiér v Sobotných dialógoch hovoril, že keby v štátnej správe 30% ľudí zo dňa na deň sa prepustilo, že nikto si to nevšimne . A v pondelok, v sobotu to hovoril, a v pondelok na výbore pre sociálne veci bola žiadosť o navýšenie niekoľko desiatok ľudí na nejaký nezmyselný projekt. No kde? No na úrade vlády. Čiže, čiže to je, to je poburujúce, jak si ten náš premiér robí srandu zo všetkých ľudí, ktorí ho počúvajú v tých, napríklad v tomto prípade v Sobotných dialógoch.
33. schôdza NR SR - 12.deň - A. dopoludnia
Dátum: 2025-04-11
Poslanec: Ledecký, Vladimír (SaS)
Druh vystúpenia: Vystúpenie

144. Takže ešte raz, vážený predsedajúci, kolegyne, kolegovia, sociálne podniky vznikli v roku 2018 a cieľom sociálnych podnikov je, samozrejme, podnikanie, ale hlavným cieľom je vytvárať nejaký, nejaký sociálny aspekt. Sú to, na Slovensku máme len jeden typ podnikov, ktorý využívame, a sú to podniky, ktoré sa venujú zamestnávaniu znevýhodnených osôb. Máme aj podniky bývania, ale tie keďže nemajú systematickú podporu, tak v podstate neexistujú. A cieľom tohto môjho návrhu je odpustiť transakčnú daň pre tieto sociálne podniky, lebo tie sociálne podniky majú rôznu podporu od štátu práve aby, aby vytvárali ten, ten sociálny aspekt. A podľa mňa je celkom nepochopiteľné, že napriek tomu, že štát financuje tie sociálne podniky v rôznych tých segmentoch napriek tomu aj tú, tú novú daň transakčnú uvalil na tieto sociálne podniky, podľa mňa ale nikto sa za tie sociálne podniky tam neprihovoril, lebo tú sumu, ktorú, ktorú vyberie na tých sociálnych podnikoch štát, keďže som hovoril, že ich je cca šesťsto, takže tá suma nie je až taká dajaká výrazná, aby to štátnemu rozpočtu chýbalo a tým sociálnym podnikom to chýbať bude, lebo ich cieľom je vlastne zamestnávať tých sociálne ťažko zamestnateľných osôb. Ja snáď spomeniem tri, ja snáď spomeniem tri aktivity, ktoré štát dáva, alebo tri finančné príspevky, ktoré štát dáva na tieto sociálne podniky, to znamená, keď zamestnáte nejakého človeka, ktorý je zdravotne znevýhodnený alebo sociálne znevýhodnený, tak vám výraznú časť mzdy ten štát preplatí a odvodov, to znamená celú cenu práce. Druhý taký, druhá taká podpora, ktorá ma napadá, že pokiaľ ten, ten podnik má zaplatiť daň zo zisku a ten zisk investuje na ten svoj rozvoj, tak vlastne nemusí platiť tú daň zo zisku. Tretí taký aspekt, že má zvýšenú, zvýšenú dépe..., pardon, má zníženú dépeháčku, to znamená, že daň z pridanej hodnoty má zníženú, pokiaľ naozaj vytvára nejaký, nejaký produkt, kde nielen predáva, ale aj niečo vyrába alebo poskytuje nejakú službu vo vlastnej réžii. No a možno poslednú, poslednú vec, ktorú spomeniem o tých sociálnych podnikoch, že pokiaľ sa ten človek zamestná, je dlhodobo na trhu práce ako nezamestnaný a potom z toho sociálneho podniku prejde do normálneho zamestnania, tak ten sociálny podnik ešte môže si nárokovať na nejakú podporu, že toho pracovníka dokázal zaškoliť a vytrénovať tak, že prešiel na klasický trh práce. Tak z týchto dôvodov, že štát to z každej strany podporuje, táto koalícia takisto preferuje sociálne podniky, tak ja si myslím, že je úplne prirodzeným spôsobom, že oslobodenie od transakčnej dane tieto sociálne podniky by boli a by mali byť. Takže tento celý zákon je o tom. Ďakujem pekne.
33. schôdza NR SR - 12.deň - A. dopoludnia
Dátum: 2025-04-11
Poslanec: Ledecký, Vladimír (SaS)
Druh vystúpenia: Vystúpenie

140. Ďakujem pekne, pán predsedajúci. Vážené kolegyne, kolegovia, ide o veľmi stručný návrh zákona, ktorý navrhuje oslobodenie registračný... registrovaných sociálnych podnikov od platenia tzv. transakčnej dane. Viac o tomto zákone poviem v rozprave, do ktorej sa hlásim ako prvý. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

136. Ďakujem. Ja by som chcel reagovať na dve veci. Prvá vec, čo si spomínala tých splnomocnencov, že niekedy to boli osobnosti. No áno, Klára Orgovánová ako prvá splnomocnenkyňa bola asi veľká osobnosť a dodnes aj je. Ale ja mám pocit, že dnes už stačí, aby bol splnomocnencom človek, ktorý je Róm. A mne sa páči taký výraz, že keď niekto býva pri jadrovej elektrárni, tak neznamená, že rozumie, ako funguje jadrová elektráreň. A takisto som alergický na vyjadrenia, že ja viem, ako tí, ako tí Rómovia žijú a čo treba robiť, lebo ja bývam v meste alebo obci, kde oni sú, no tak ja si myslím, že treba nejaké skúsenosti, treba vzdelanie, treba mať zručnosti a ďalšie a ďalšie talenty, aby naozaj z toho človeka bol človek, ktorý vie túto problematiku ovládať a riešiť. A čo sa týka ešte, že motivácia vlastne čerpať eurofondy, ja chápem, že máme kopu eurofondov a tí ministri chcú to vyčerpať, aby nebolo na nich, že nie sú schopní, alebo že pomaly čerpajú tie eurofondy. Ale nemôžme my umelo vytvárať veci, ktoré škodia len preto, aby sme čerpali tie eurofondy. Typický príklad je tento zákon, ktorý sme mali na tejto schôdzi, a to je aktivačné práce. My toho roku sme, minulého roku sme na aktivačné práce dali cca 25 mil. a vlastne teraz ideme rapídne navyšovať, samozrejme, chceme ich platiť presne z toho balíka eurofondového. No a teraz ako bývalý minister, jeho ľudia na ministerstve, ktorí sú tí istí ľudia, čo boli teraz, mu odporučili, aby tie aktivačné práce sa znížili, lebo 25 rokov aktivizujeme jedných a tých istých ľudí s malými prestávkami a žiaden efekt to neprinesie. A teraz tam sedia tí istí ľudia, však chodia na výbor, však ich vidím. A čo, teraz zmenili názor a teraz sa to ide robiť opačne? No opačne sa to ide robiť preto, lebo máme eurofondy a nevieme ako ich čerpať, tak ich minieme presne na túto činnosť a máme čiarku, ale efekt veľmi slabý.
35. schôdza NR SR - 2.deň - B. popoludní
Dátum: 2025-05-28
Poslanec: Lučanský, Adam (SNS)
Druh vystúpenia: Vystúpenie

83. Ďakujem za slovo, pán predsedajúci. Vážené dámy, vážení páni, predkladáme do druhého čítania návrh zákona o dani z príjmov s tým, že v návrhu zákona dochádza k zmene, k zavedeniu inštitútu superodpočtu aj do oblasti športu, ktorý by mal byť motivačným nástrojom pre investície súkromného sektora do slovenského športu. Po vzore v oblasti vývoja a výskumu by tak bolo možné dosiahnuť väčšiu aktiváciu súkromných zdrojov do sektora športu. Voči prvému čítaniu došlo k zmene pozmeňujúcim návrhom, ktorý ešte prečítam v pléne, dôjde k legislatívno-technickým úpravám po dohode s ministerstvom financií. Ďakujem.
35. schôdza NR SR - 1.deň - B. popoludní
Dátum: 2025-05-27
Poslanec: Lučanský, Adam (SNS)
Druh vystúpenia: Vystúpenie v rozprave

37. Ďakujem za slovo, pán predsedajúci. Vážené kolegyne, kolegovia, ja mám jeden doplňujúci návrh, teraz prečítam doplňujúci návrh. Doplňujúci návrh poslanca Adama Lučanského k návrhu, návrh na zmeny v zložení výboru Národnej rady Slovenskej republiky a vymenovanie vedúceho stálej delegácie Národnej rady Slovenskej republiky, tlač 860. Návrh na zmeny v zložení výboru Národnej rady Slovenskej republiky a vymenovanie vedúceho stálej delegácie Národnej rady Slovenskej republiky, tlač 860, sa dopĺňa nasledovne: 1. v časti a) odvoláva sa za slová "poslankyňu Ľubicu Laššákovú (HLAS) z funkcie členky Výboru Národnej rady Slovenskej republiky pre nezlučiteľnosť funkcií" dopĺňa "poslanca Petra Kotlára (SNS) z funkcie člena osobitného kontrolného výboru na kontrolu činnosti Slovenskej informačnej služby", 2. v časti b) volí sa za slova "poslankyňu Andreu Szabóovú (HLAS) za členku Výboru Národnej rady Slovenskej republiky pre nezlučiteľnosť funkcií" dopĺňa "poslanca Adama Lučanského (SNS) za člena osobitného kontrolného výboru na kontrolu činnosti Slovenskej informačnej služby". Názov uznesenia Národnej rady Slovenskej republiky sa upraví nasledovne: "Návrh na zmeny v zložení výboru Národnej rady Slovenskej republiky a vymenovanie vedúceho..." (Prerušenie vystúpenia predsedajúcim.) Raši, Richard, predseda NR SR 38. Poprosím o kľud v sále, aby pán poslanec mohol predva... vystúpiť v rozprave. Nech sa páči, pán poslanec. Lučanský, Adam, poslanec NR SR 39. Návrh na uznesenie, návrh uzne... názov uznesenia Národnej rady Slovenskej republiky sa upraví nasledovne: "Návrh na zmeny v zložení výborov Národnej rady Slovenskej republiky a vymenovanie vedúceho stálej delegácie Národnej rady Slovenskej republiky, tlač 860." Ďakujem, skončil som.
33. schôdza NR SR - 14.deň - B. popoludní
Dátum: 2025-04-15
Poslanec: Lučanský, Adam (SNS)
Druh vystúpenia: Vystúpenie v rozprave

2. Vážené dámy a páni, predkladáme návrh zákona o neziskových organizáciách poskytujúcich všeobecne prospešné služby do druhého čítania. Cieľom tohto návrhu je zvýšiť transparentnosť financovania mimovládnych neziskových organizácií, ktoré predstavujú kľúčový prvok pre posilnenie dôvery verejnosti voči mimovládnym neziskovým organizáciám formou zverejňovania informácií. Návrh zákona prešiel zmenami, a to hlavne upustilo sa od označovania zahraničnej podpory, zavádza sa mechanizmus výkazu v prípade príjmu organizácie nad 35-tisíc, čím sa posilňuje transparentnosť zverejnením všetkých zbieraných dát ako verejných otvorených dát v štruktúrovanej podobe pre ich lepšiu dostupnosť a analýzu. Dáta transparentnosti budú zbierané v samostatnom výkaze, ktorý bude podávaný výhradne elektronicky. Zavádza sa kontrolná právomoc ako fakultatívna, teda kontrolný orgán nebude povinný kontrolovať všetky výkazy a výročné správy, ale v prípade okolností odôvodňujúcich vykonanie kontroly a dohľadu túto právomoc bude mať. Pozmeňujúcim návrhom bude vypustený lobing a zavádza sa taktiež pre isté organizácie povinnosť podľa zákona č. 211. Prosím, pán predsedajúci, otvorte rozpravu.
33. schôdza NR SR - 4.deň - A. dopoludnia
Dátum: 2025-03-28
Poslanec: Lučanský, Adam (SNS)
Druh vystúpenia: Vystúpenie

97. Vážené dámy a páni, návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, predkladáme na rokovanie Národnej rady. Cieľom predloženého návrhu je upraviť ustanovenia, ktoré sú v súčasnej dobe... podobe vnímané ako problematické. Tieto zmeny majú za cieľ posilniť ochranu vlastníckeho práva, zabezpečiť proporcionalitu v zásahoch do práv súkromných vlastníkov a zlepšiť transparentnosť a predvídateľnosť právnych procesov v oblasti ochrany prírody. Platné znenie zákona umožňuje prijať opatrenia, ktoré obmedzujú užívanie súkromného majetku bez predchádzajúceho súhlasu vlastníkov a bez adekvátnej kompenzácie. Takéto konanie vyvoláva otázky o súlade s čl. 20 Ústavy Slovenskej republiky, ktorý garantuje právo vlastniť a užívať majetok, ako aj s čl. 17 základných práv Európskej únie, ktoré stanovuje zásadu ochrany súkromného vlastníctva. Súčasný prístup k vyhlasovaniu chránených území a zavádzaniu obmedzení je tiež často administratívne náročný a nedostatočne zohľadňuje potrebu spolupráce medzi štátnymi orgánmi a vlastníkmi. Navrhované zmeny smerujú k vytvoreniu právneho rámca, ktorý podporuje partnerstvo medzi štátom a vlastníkom pozemkov, znižuje nadmernú administratívnu záťaž a zavádza jasné mechanizmy pre kompenzáciu zásahov do vlastníckych práv, vychádzajúc zo skúseností členských štátov Európskej únie, kde sú úspešné modely ochrany prírody často založené na dobrovoľnej spolupráci. Predložený návrh sa zameriava na odstránenie legislatívnych nepresností, zlepšenie prehľadnosti právnych noriem a posilnenie právnej istoty pre všetky dotknuté subjekty. Ďakujem. Prosím, otvorte rozpravu.
33. schôdza NR SR - 4.deň - A. dopoludnia
Dátum: 2025-03-28
Poslanec: Lučanský, Adam (SNS)
Druh vystúpenia: Vystúpenie s faktickou poznámkou

74. Ja by som chcel v krátkosti, pán Viskupič, že vlastne bolo také, bol taký ten, taký jeden rozhovor s pani Christine Lagard pred asi pár mesiacmi, kde vlastne sa vyjadrili, kde vlastne sa vyjadrila k tomu, že, pýtal sa redaktor, že čo si myslíte o fungovaní Európy ako takej do budúcna , a ona povedala, že, že Európa je ako taká pekná záhrada s tým , že vlastne už len keď samotní, samotní ľudia na čele, dovolím si tvrdiť, aj Európskej centrálnej banky majú také názory, že vlastne my sme tu len ako miesto, kde budú chodiť čínski dôchodcovia a podobné, podobné aktivity sa tu budú diať, že tu budeme ako skanzen , tak treba sa zamyslieť aj celkovo nad fungovaním Európy ako takej. Ďakujem.